Бүләков Динис Мөҙәрис улы (18 май 1944 йылxa0— 14 март 1995 йыл)xa0— башҡорт яҙыусыһы, журналист һәм йәмәғәт эшмәкәре. 1966 йылданxa0— КПСС, 1973 йылданxa0— СССР Яҙыусылар союзы ағзаһы. 1986—1988 йылдарҙа Башҡорт АССР-ының Телевидение һәм радиотапшырыуҙар буйынса дәүләт комитеты рәйесе, артабан 1995 йылдағы вафатына тиклемxa0— Башҡортостан Яҙыусылар союзы рәйесе. Башҡортостан Республикаһының атҡаҙанған мәҙәниәт хеҙмәткәре (1992) һәм Салауат Юлаев исемендәге дәүләт премияһы (1993), шулай уҡ Ғәлимов Сәләм (1980), Фәтих Кәрим исемендәге (1999) премиялар лауреаты.